<classify> UANDIKISHAJI wa Daftari la Orodha ya Wapigakura kwa ajili ya Uchaguzi wa Serikali za Mitaa umevunja rekodi baada kuandikisha wapigakura zaidia ya milioni 19.7 ambayo ni asilimia 86 huku Mkoa wa Dar es Salaam ukiwa kinara kwa kuandikisha kwa asilimia 108. Kutokana na kufanya vizuri, wakuu wa mikoa na wilaya wamekwepa rungu la kuchukuliwa hatua za kinidhamu endapo wangeshindwa kuhamasisha na wangeandikisha chini ya asilimia 50.Awali Waziri wa Nchi, Ofisi ya Rais, Tawala za Mikoa na Serikali za Mitaa, Selemani Jafo alimwomba Rais John Magufuli kumfikishia dokezo kuhusu wakuu wa mikoa na wilaya ambayo watashindwa kuhamasisha na uandikishaji wao kuwa chini ya asilimia 50.Akitoa tathimini ya siku 10 za uandikishaji wapigakura jana, Jafo alisema wapigakura 19,681,259 wameandikisha ambayo ni sawa na asilimia 86 ya lengo la kuandikisha wapigakura 22,916,412.Tamisemi ambao ndio wenye dhamana ya kusimamia Uchaguzi wa Serikali za Mitaa, iliweka lengo la kuandikisha wapigakura 22,916,412 ambao ni sawa na asilimia 85 ya wananchi wenye sifa ya kupiga kura 26,960,485 kulingana na takwimu za Ofisi ya Taifa ya Takwimu.Jafo alisema hadi kufika Oktoba 17, mwaka huu, wapigakura zaidi ya milioni 19.68 walikuwa wamejiandikisha wanaume wakiwa ni 9,529,990 na wanawake ni 10,151,267. Alisema uandikishaji wa mwaka huu umekuwa na mafanikio ukilinganisha na uchaguzi wa mwaka 2014 ambapo walioandikishwa walikuwa ni 11,882,086 sawa na asilimia 63 ya makadirio ya kuandikisha wapigakura 18,787,820. Jafo alisema baada ya kuanza uandikishaji Oktoba 8, mwaka huu, walibaini changamoto kadhaa ikiwamo hali ya mvua katika baadhi ya maeneo, wananchi kuchanganya na zoezi la uboreshaji wa Dafari la Kudumu la Wapigakura na baadhi ya vituo kuwa mbali na kuwa ngumu kwa wananchi kuvifikia. Ma RC, DC chupuchupu Jafo alisema baada ya tathimini ya siku za mwanzo za uandikishaji, aliomuomba Rais Magufuli kukubali kupokea dokezo la wakuu wa mikoa na wilaya ambayo watafanya vibaya katika uandikishaji ili wawajibishwe.Kama mnavyokumbuka nilimuomba mheshimiwa Rais kuwa nitampeleka dokezo kwa wale watakaofanya vibaya kwenye uandikishaji, lakini kutokana na hamasa iliyofanyika niwapongeze na sasa nitampelekea dokezo la kuwapongeza waliofanya vizuri, alisema. Akizungumzia takwimu za uandikishaji wapigakura kimkoa, Jafo alisema jumla ya mikoa 26 imeshiriki katika zoezi la uandikishaji ambapo Dar es Salaam ilishika nafasi ya kwanza kwa kuandikisha wapigakura 2,892,535 ambayo ni asilimia 108. Alisema Mkoa wa pili ni Pwani ulioandikisha wapigakura 568,627 asilimia 96, Mwanza iliyoandikisha 1,340,177 sawa na asilimia 95, Tanga iliyoandikisha 983,104, na Singida iliyoandikisha 610,344 sawa na asilimia 90 kila mmoja na Morogoro iliandikisha wapigakura 1,075,379 sawa na asilimia 89.Mikoa mingine na idadi ya wapigakura kwenye mabano ni Mbeya 776,811 asilimia 83, Ruvuma 651,257 asilimia 88, na Katavi 243,163 kila moja sawa na asilimia 88, Mtwara 604,670 asilimia 86, Dodoma 893,890 asilimia 85, Rukwa 410.760 asilimia 85 na Arusha 787,232 asilimia 85.Mingine ni Lindi 396,832 asilimia 84, Iringa 433,259 asilimia 84, Mara 673,065 asilimia 80, Kilimanjaro 741,130 asilimia 79, Geita 664,100 asilimia 79, Manyara 565,827 asilimia 78, Tabora 876,664 asilimia 78, Songwe 402,840 asilimia 78, Kagera 961,520 asilimia 78, Shinyanga 583, 928 asilimia 76, Simiyu 568,342 asilimia 76, Njombe 290,791 asilimia 75 na Kigoma 676,012 asilimia 65. Katika hatua nyingine Waziri Jafo alitoa cheti na kombe kwa mikoa na halmashauri ambazo zimefanya vizuri katika uandikishaji huo wa wapigakura wa uchaguzi wa serikali za mitaa. Mikoa iliyofanya vizuri na kupewa kombe au cheti ni Dar es Salaam iliyoandikisha kwa asilimia 108, Pwani kwa asilimia 96, Mwanza kwa asilimia 95, Tanga kwa asilimia 90, na Singida kwa asilimia 90. Kwa upande wa halmashauri Jafo alizitaja na kuzitunuku halmashauri tano ambazo ni Mlele DC iliyoandikisha wapigakura 27,196 asilimia 152, Ngorongoro DC iliyoandikisha 96,622asilimia 129, Kibiti DC iliyoandikisha 60,539 asilimia 126, Temeke iliyoandikisha 879,619 asilimia 122 na Monduli iliyoandikisha 91,363asilimia 122. Walioandikisha wapigakura wengi Halmashauri 5 zilizofanya vizuri kwa kuandikisha wapigakura wengi zaidi ni Temeke wapigakura 879,619 asilimia 122, Ilala wapigakura 820,600asilimia 111, Manispaa ya Mwanza wapigakura 224,901asilimia 105, Ubungo MC wapigakura 542,728 asilimia 103 na Kinondoni wapigakura 569872asilimia 96. Waziri Jafo alitumia fursa hiyo kuagiza kuwa hamasa iliyotumika kushawishi wananchi kujiandikisha itumike wakati wa kupiga kura.Ni imani yangu watu wengi pia watajitokeza wakati wa kupiga kura ya kuwachagua viongozi ambao ndio msingi wa maendeleo ya wananchi, alisema. Uchaguzi wa Serikali za Mitaa umepangwa kufanyika Novemba 24, mwaka huu na utafanyika katika vijiji 12, 319, mitaa  <topic>: KITAIFA 